hotchpotch/miracl-hf-unified huggingface dataset:
ऋषभ पंत
ऋषभ राजेंद्र पंत ("ऋषभ राजेन्द्र पन्त") (जन्म 04 अक्तूबर 1997) एक भारतीय क्रिकेट खिलाड़ी है जिनका जन्म रुड़की, उत्तराखंड में हुआ था। इनका पैतृक निवास 'पिथौरागढ़' जनपद के गंगोलीहाट तहसील के पाली नामक गाँव मे है। "ऋषभ पंत" घरेलू क्रिकेट दिल्ली के लिए खेलते हैं। "पंत" मुख्यतः बल्लेबाजी और विकेटकीपर के लिए जाने जाते हैं। इनके और भी रिकॉर्ड है। इन्हे भारत का 'गिलक्रीस्ट' कहा जाता है ये अपनी बिस्फोटक बल्लेबाजी के लिऐ जाने जाते है, खिलाड़ी खेलता अच्छा है लेकिन शॉट चयन गलत हो जाता है |https://web.archive.org/web/20190104190057/https://www.amarujala.com/amp/photo-gallery/cricket/cricket-news/rishabh-pant-becomes-first-indian-wicketkeeper-to-hit-a-test-ton-in-australia?src=story-related
चेरामन जुमा मस्जिद
चेरामन जुमा मस्जिद; Cheraman Juma Masjid केरल कोडंगलूर तालुक के मेथला गांव में स्थित है . चेरामन जुमा मस्जिद भारत की प्रथम जुमा मस्जिद है।. दंतकथाओं के अनुसार चेरामन पेरुमल एक बार अरब की तीर्थ यात्रा पर गए जहां जेद्दा में उनकी मुलाकात धर्म प्रचारक से हुई। उसके बाद चेरामन ने इस्लाम धर्म ग्रहण कर लिया और अपना नाम तजुद्दीन रख लिया। उनकी शादी जेद्दा के तत्कालीन राजा की बहन से हुई और वे यहां बस गए। अपनी मृत्यु से पुर्व उन्होंने जेद्दा के राजा को केरल के शासकों के नाम कुछ पत्र दिए जिसमें केरल में इस्लाम के प्रचार में सहायता करने का अनुरोध किया गया था।जेद्दा के राजा केरल आए और कोडुंगलूर के राजा से मिले और उन्होंने कोडुंगलूर के राजा को एक मस्जिद बनाने में सहायता की।
इस मस्जिद का आकार और निर्माण हिंदुओं ने हिंदू कला और वास्तुशिल्प के आधार पर किया था। मस्जिद के साथ तीन महान इस्लाम धर्म अनुयायियों की कब्रें हैं तथा भारत की पहली और विश्‍व की दूसरी ऐसी जगह है जहां जुमा नमाज शुरु हुई थी।
चेरामन जुमा मस्जिद का निर्माण पैगंबर हजरत मुहम्मद साहब के जीबनकाल में हुआ था और अरब के बहार बनने वाली विश्व की प्रथम मस्जिद थी। जब अरब के मुसलमानों का व्यापार की दृष्टि से भारत के दक्षिणी तट पर आगमन हुआ तो उस समय मुस्लिम धर्म प्रचारक दबान दीमार सहाब ने केरल के तटीय इलाको में कई मस्जिदो के निर्माण कराया।
रैडिसन होटल शिमला
रैडिसन होटल शिमला, भारत के उतरी क्षेत्र के राज्य हिमाचल प्रदेश में स्थित एक बुटीक होटल है। इस होटल समूह ने आराम और अवकाश की दुनिया में अपना अलग स्थान बना कर रखा हैं। हिमालय पर्वत नजदीक होने के कारण इस होटल की सुन्दरता काफी बड जाती हैं।
2005 में रैडिसन होटल शिमला की स्थापना हुई। तब से यह कई महतवपूर्ण व्यक्तियों के आगमन की गवाह बन चूका हैं। इस होटल की वास्तु एवं साज सज्जा काफी बारीकी से की गयी हैं जो काफी आकर्षक लगती हैं। हिमालय की गोद में बसे इस होटल का स्वामित्व रैडिसन ब्लू समूह अमेरिका के पास हैं। जो कार्लसन रेज़िदोर समूह होटल का एक भाग हैं। इस समूह का सबसे पहला रैडिसन होटल मिनियापोलिस, मिनेसोटा, अमेरिका में 1909 में बनाया गया था। रैडिसन होटल समूह की ७३ देशों में ९९० जगहों पर होटल हैं। हिमालय की वादियों में स्थित होने के चलते यह होटल अन्य रैडिसन होटल से काफी अलग हैं। हिमालय की वादियों के देखना अपने आप में एक रोमांचक अनुभव होता हैं।
इस होटल से शहर के कई आकर्षण के केंद्र काफी नजदीक हैं। क्राइस्ट चर्च (उत्तरी भारत का दूसरा सबसे पुराना चर्च हैं जो 1857 में निर्मित हुआ था) और सेंट माइकल कैथेड्रल 1.1 किमी की दूरी पर हैं। हिमाचल संस्कृति और लोक कला संग्रहालय 1.3 किमी, गेयटी विरासत सांस्कृतिक परिसर (राष्ट्रीय और अंतरराष्ट्रीय कलाकारों के कला का दस्तावेज़) 1.5 किमी, प्रसिद्ध शिमला मॉल 1.5 किमी, जाखू मंदिर (लोकप्रिय धार्मिक स्थल जिसका एक समृद्ध इतिहास है) 4.5 किमी, शिमला हवाई अड्डा 26 किमी एवं चंडीगढ़ एयरपोर्ट 136 किमी की दूरी पर हैं।
इस होटल के रेस्टोरेंट का नाम वैली व्यू है, जो 24 घंटे खुला रहता हैं। यहाँ पर भारतीय, चीनी एवं महाद्वीपीय व्यंजन परोसे जाते हैं। यहाँ के बार का नाम पल्स है, जो टेरेस बार के रूप में भी जाना जाता हैं। यह पूरे दिन एवं रात खुला रहने वाला एक बार हैं।
रैडिसन होटल शिमला के स्पा “सांस” में डेड सी मिनरल चिकित्सा पद्धति एवं आयुर्वेदिक चिकित्सा उपलब्ध कराई जाती हैं।
रैडिसन होटल शिमला, पर्यावरण सरंक्षण के प्रति बहुत जागरूक है एवं इसके लिए इसे अंतरराष्ट्रीय स्तर पर मान्यता प्राप्त कंपनी अर्थचेक से प्रमाणित भी किया गया हैं।
सिद्दारमैया
सिद्दारमैया (जन्म 12 अगस्त 1948) एक भारतीय राजनेता हैं जो कि 2013 से कर्नाटक के मुख्यमंत्री हैं। वह वर्तमान में भारतीय राष्ट्रीय कांग्रेस के नेता है, इससे पहले वह बहुत सी जनता परिवार वाली दलों के सदस्य रह चुके हैं। जनता दल (सेकुलर) के सदस्य के तौर पर वे दो बार कर्नाटक के उपमुख्यमंत्री भी रह चुके है। 13 मई 2013 को वे कर्नाटक के मुख्यमंत्री बने।
नागा नेशनल काउंसिल
नागा नेशनल कॉउंसिल या नागा राष्ट्रीय परिषद, नागा लोगों का राजनीतिक संगठन था जो 1940 के आरम्भ से 1950 तक सक्रीय था। इसका नेतृत्व अनगामी ज़ापु फिज़ो द्वारा किया गया था। इसका उद्देश्य अगल संप्रभु नागा राज्य की स्थाना था, इसमें ये असफल रहे।
बोड़ोलैंड
बोड़ोलैण्ड टेरिटोरियल काउन्सिल (संक्षेप में, बोड़ोलैण्ड, बोड़ो भाषा : बरलैन्ड) भारत के असम राज्य का एक स्वायत्त क्षेत्र है। इसके अन्तर्गत असम के चार जिले आते हैं जो ब्रह्मपुत्र नदी के उत्तरी किनारे के जिले हैं। इस क्षेत्र में बर जनजाति (जिसे अंग्रेजी में बोडो कहते हैं।) का बाहुल्य है। यह फरवरी २००३ में एक स्वायत्ता क्षेत्र घोषित किया गया था।
२७ जनवरी २०२० को केंद्रीय गृह मंत्री श्री अमित शाह की उपस्थिति में ५० वर्षों से चले आ रहे बोडो मुद्दे के समाधान के लिये समझौता किया गया। इस दौरान असम के मुख्यमंत्री सर्वानंद सोनोवाल, नेडा के अध्यक्ष श्री हिमंता विश्व शर्मा, बीटीसी के मुख्य कार्यकारी सदस्य हग्रामा मोहिलारी एअं अन्य लोग सम्मिलित थे।
इस समझौते के बाद १५०० से अधिक हथियारधारी सदस्य हिंसा का रास्ता छोड़कर मुख्यधारा में शामिल हो जाएँगे। समझौते में भारत सरकार और राज्य सरकार विशेष विकास पैकेज द्वारा १५०० करोड़ रुपए के खर्च से असम में बोडो क्षेत्रों के विकास के लिए विशिष्ट परियोजनाएं शुरू करना शामिल है। इसके अलावा बोडो आन्दोलन में मारे गए लोगों के प्रत्येक परिवार को ५ लाख का मुआवजा दिया जाएगा।
पूर्व में वर्ष 1993 और 2003 के समझौतों से संतुष्ट न होने के कारण बोडो द्वारा और अधिक शक्तियों की मांग लगातार की जाती रही और असम राज्य की क्षेत्रीय अखंडता को बरकरार रखते हुए बोडो संगठनों के साथ उनकी मांगों के लिए एक व्यापक और अंतिम समाधान के लिए बातचीत की गई। मोदी सरकार के सत्ता में आने के बाद अगस्त 2019 से एबीएसयू, एनडीएफबी गुटों और अन्य बोडो संगठनों के साथ दशकों पुराने बोडो आंदोलन को समाप्त करने के लिए व्यापक समाधान तक पहुंचने के लिए गहन विचार-विमर्श भी किया गया।
इस समझौता ज्ञापन का उद्देश्य बीटीसी के क्षेत्र और शक्तियों को बढ़ाने और इसके कामकाज को कारगर बनाना है। इसके साथ बीटीएडी के बाहर रहने वाले बोडो से संबंधित मुद्दों का समाधान तथा बोडो की सामाजिक, सांस्कृतिक, भाषाई और जातीय पहचान को बढ़ावा देना और उनकी रक्षा करना भी है। समझौते के अन्य बिंदुओं में आदिवासियों के भूमि अधिकारों के लिए विधायी सुरक्षा प्रदान करना और जनजातीय क्षेत्रों का त्वरित विकास सुनिश्चित करने के साथ साथ एनडीएफबी गुटों के सदस्यों का पुनर्वास करना भी शामिल है।
असम सरकार निर्धारित प्रक्रिया के अनुसार बीटीएडी के बाहर बोडो गांवों के विकास के लिए बोडो-कचारी कल्याण परिषद की स्थापना करेगी। असम सरकार बोडो भाषा को राज्य में सहयोगी आधिकारिक भाषा के रूप में अधिसूचित करेगी और बोडो माध्यम स्कूलों के लिए एक अलग निदेशालय की स्थापना करेगी।
वर्तमान समझौते के तहत NDFB गुट हिंसा का रास्ता छोड़ने के साथ साथ आत्मसमर्पण करेंगे और इस समझौते पर हस्ताक्षर करने के एक महीने के भीतर अपने सशस्त्र संगठनों को खत्म कर देंगे। भारत और असम सरकार इस संबंध में निर्धारित नीति के अनुसार एनडीएफबी (पी), एनडीएफबी (आरडी) और एनडीएफबी (एस) के लगभग 1500 से अधिक कैडरों के पुनर्वास के लिए आवश्यक उपाय भी करेगी।
ऐला हेंडरसन
"गेब्रियल मिशेल "ऐला" हेंडरसन"' (जन्म: 12 जनवरी 1996) एक अंग्रेज़ी गायिका और गीतकार है। वे २०१२ में "द एक्स फ़ैक्टर" की नौंवी श्रृंखला में एक प्रतियोगी थी और अन्तिम १२ में शामिल हुई व छठवें स्थान पर आई, भले ही जीतने के लिए वे एक प्रबल पसंदीदा प्रतियोगी थी। तत्पश्चात् उन्होंने साइको म्यूज़िक से हस्ताक्षर किए।
बिमल कुमार बोस
बिमल कुमार बसु (बांग्ला भाषा: বিমল কুমার বসু; जन्म 1932), एक विद्युत अभियन्ता, कृत्रिम बुद्धि अनुसंधानकर्ता, शिक्षक और प्रोफेसर हैं। सम्प्रति वे नॉक्सविल्ली के तेनीसी विश्वविद्यालय में विद्युत इंजीनियरी और संगणक विज्ञान के प्रोफेसर हैं।
Bose is the sole author/editor of seven books in power electronics some of which have been translated into several foreign languages, and some of which are widely used as texts throughout the world. His book "Power Electronics and AC Drives"(1986) is the first English language text book in power electronics and motor drives area.Awards received by Bose include, among many others:
जेक गोल्डबर्ग
जैकब "जेक" गोल्डबर्ग (जन्म: फ़रवरी 7, 1996) एक यहूदी-अमेरिकी अभिनेता है, जिन्होंने "ग्रोन अप्स" और "ग्रोन अप्स २" में ग्रेग फीडर की भूमिका निभाई। न्यू यॉर्क में पैदा हुए गोल्डबर्ग फ़िलहाल Chappaqua, न्यू यॉर्क में रहते है। जनवरी 15, 2014 को, ग्रोन अप्स २ फ़िल्म के अन्य अभिनेतावृन्द के साथ, गोल्डबर्ग गोल्डन रास्पबेरी अवॉर्ड के लिए नामांकित हुए। वे यूनिवर्सिटी ऑफ़ कोलोराडो बोल्डर जाते है, जहाँ वे Phi Kappa Psi बिरादरी के सदस्य है।
विस्तीर्ण खेती
विस्तीर्ण खेती (Extensive farming या extensive agriculture) कृषि उत्पादन की वह प्रणाली है जो भूमि के क्षेत्रफल की तुलना में अपेक्षाकृत कम श्रम, उर्वरक तथा पूँजी का उपयोग करती है।
श्रेणी:कृषि
उड़ान प्रतिबंधित क्षेत्र
उड़ान प्रतिबंधित क्षेत्र ('नो फ्लाइ ज़ोन' या 'नो फ्लाइट ज़ोन'/NFZ) उस क्षेत्र को कहते हैं जहाँ पर विमान को उड़ान भरने की अनुमति नहीं होती। ऐसे क्षेत्र आमतौर पर सेना, प्रशासन या सरकार द्वारा घोषित किये जाते हैं। इन हिस्सों में नियम विरुद्ध विमान उड़ाने पर प्रायः उसे मार गिरा दिया जाता है।
नेशनल डेमोक्रेटिक फ्रंट ऑफ़ बोडोलैंड
नेशनल डेमोक्रेटिक फ्रंट ऑफ़ बोडोलैंड (एनडीएफबी) एक सशस्त्र अलगाववादी संगठन है जो असम, भारत में बोडो लोगों के लिए एक संप्रभु बोडोलैंड प्राप्त करना चाहता है। यह भारत सरकार द्वारा एक आतंकवादी संगठन के रूप में नामित किया गया है।
खान्देरी दुर्ग
खान्देरी, मुम्बई के दक्षिण में समुद्र के किनारे स्थित एक द्वीप है। खान्देरी दुर्ग यहीं स्थित है।
स्टेफ़नी स्कॉट
स्टेफ़नी Noelle स्कॉट(जन्म: दिसम्बर 6, 1996) एक अमेरिकी अभिनेत्री और गायिका है। स्कॉट डिज़नी चैनल के "ऐन्ट फ़ार्म" पर लेक्सी रीड के रोल के लिए जानी जाती है, फ़्लिप्ड फ़िल्म में Dana Tressler के रोल के लिए जानी जाती है, जिसके लिए उन्होंने एक २०११ यंग आर्टिस्ट अवॉर्ड जीता, और वे "" फ़िल्म में Quinn Brenner के रोल के लिए जानी जाती हैं।
पूर्व यरुशलम
पूर्व यरूशलम या पूर्वी यरूशलम (, ) यरूशलम का एक विभाग है जो कि 1948–1949 अरब-इजराइल युद्ध के समय इजरायल का हिस्सा नहीं था। फिलिस्तीन का हिस्सा 1949 युद्धविराम संधि के अनुसार है, जबकि इजरायल का हिस्सा मुख्यतः वर्तमान यरूशलम नगर निकाय की सीमा के अनुसार है। 1948 अरब-इजरायल युद्ध के दौरान, पश्चिम यरुशलम , इजरायल द्वारा कब्जा कर लिया गया था।
1967 के छः दिन के युद्ध में इजरायल ने इस हिस्से पर, विस्तृत सीमा के साथ, नियंत्रण कर लिया। इस हिस्से में यरूशलम का पुराना शहर और कुछ यहूदी, ईसाई तथा इस्लाम धर्मों के पवित्र स्थान जैसे टेम्पल माउन्ट, पश्चिमी दीवार, अल-अक्सा मस्जिद, डोम ऑफ़ द रॉक तथा पवित्र कब्र वाला चर्च है। 1980 में इजरायल ने इस पर कब्ज़ा कर लिया।
फिलिस्तीनी मुक्ति संगठन द्वारा 1988 में फिलिस्तीन की आजादी की घोषणा की गयी और यरुशलम को राजधानी घोषित किया। इसका अध्यक्ष यासिर अराफ़ात था। हालांकि इजरायल ने कभी फिलीस्तीनी सरकार को पूर्व यरूशलम में दफ्तर नहीं स्थापित करने दिया।
1967 की जनगणना में, इजरायल के अधिकारियों ने 66,000 फिलिस्तीनी निवासियों (44,000 में रहने वाले क्षेत्र में 1967 के युद्ध से पहले पूर्वी यरुशलम के रूप में, और 22,000, वेस्ट बैंक क्षेत्र में युद्ध के बाद जेरूसलम में आए थे) को पंजीकृत किया। उस समय पूर्वी यरुशलम में केवल कुछ सौ यहूदी रह रहे थे, क्योंकि ज्यादातर यहूदियों को 1948 में जॉर्डन के शासन के दौरान निष्कासित कर दिया गया था।
जून 1993 तक, पूर्वी यरूशलेम में एक यहूदी बहुमत स्थापित किया गया था: 150,000 फिलिस्तीनियों की तुलना में 155,000 यहूदी आधिकारिक रूप से पंजीकृत निवासी थे।
2008 के अंत में, पूर्वी यरूशलेम की जनसंख्या 456,300 थी, जिसमें यरूशलेम के 60% निवासी शामिल थे। इनमें से, 195,500 (43%) यहूदी थे, (पूरे के रूप में यरूशलेम की यहूदी आबादी का 40% शामिल है), और 260,800 (57%) अरब थे। अरबों में से, 95% मुस्लिम थे, जिसमें यरूशलेम की 98% मुस्लिम आबादी शामिल थी, और शेष 5% ईसाई थे। 2008 में, फिलिस्तीनी केंद्रीय सांख्यिकी ब्यूरो ने हाल ही में पूरी हुई जनगणना के अनुसार पूर्वी यरुशलम में रहने वाले फिलिस्तीनियों की संख्या 208,000 बताई।
2016 में, पूर्वी यरूशलेम की जनसंख्या 542,400 थी, जिसमें यरूशलेम के 61% निवासी शामिल थे। इनमें से 214,600 (39.6%) यहूदी थे, और 327,700 (60.4%) अरब थे।
जेरेमी गेब्रियल
जेरेमी गेब्रियल, जो क्यूबैक में ले Petit जेरेमी के नाम से भी जाने जाते है, एक फ़्रान्सीसी कनाडाई गायक है, जिनका जन्म १० दिसम्बर १९९६ को चार्ल्सबॉर्ग, क्यूबैक सिटी में हुआ।
लक्ष्मी मेनन (अभिनेत्री)
लक्ष्मी मेनन (जन्म 19 मई 1996) एक भारतीय फ़िल्म अभिनेत्री, मॉडल और गायिका है, जो कुछ मलयालम फ़िल्मों के साथ, मुख्यतः तामिल फ़िल्मों में आती हैं।
चंद्र टोही परिक्रमा
चंद्र टोही परिक्रमा (Lunar Reconnaissance Orbiter) वर्तमान में चंद्रमा में एक विलक्षण ध्रुवीय मानचित्रण कक्षा में परिक्रमा कर रहा एक नासा का रोबोट अंतरिक्ष यान है. वर्तमान में यह चंद्रमा की परिक्रमा 50 किमी. के भीतर करता है । चंद्र टोही परिक्रमा के द्वारा एकत्र आंकड़ों नासा के भविष्य के लिए चंद्रमा के लिए मानव और रोबोट मिशन के रूप में वर्णित किया गया है इसका विस्तृत मानचित्रण कार्यक्रम सुरक्षित लैंडिंग साइटों की पहचान करने के लिए, चंद्रमा पर संभावित संसाधनों का पता लगाने के लिए, निस्र्पक विकिरण वातावरण और नई प्रौद्योगिकियों का प्रदर्शन करने के लिए है.
इस मिशन की कुल लागत US$583 मिलियन है, जिसमें से $504 मिलियन मुख्य चंद्र टोही परिक्रमा के लिए और $79 मिलियन LCROSS उपग्रह के लिए है।
एलटीआर और एलसीआरओएसएस ले जाने वाली एटलस वी नासा के गोडार्ड स्पेस फ्लाइट सेंटर मेंविकसित , एलआरओ एक बड़ा (1,916 किलोग्राम / 4,224 पाउंड  ) और परिष्कृत अंतरिक्ष यान है। एक वर्ष के लिए इसकी मिशन अवधि की योजना बनाई गई थी,  लेकिन नासा द्वारा समीक्षा के बाद इसे कई बार बढ़ाया गया है।
फरवरी 2006 में प्रारंभिक डिजाइन की समीक्षा और नवंबर 2006 में एक महत्वपूर्ण डिजाइन की समीक्षा को पूरा करने के बाद,  एलआरओ को 11 फरवरी, 2009 को गोडार्ड से केप कैनवेरल एयर फोर्स स्टेशनभेजा गया था ।  लॉन्च की योजना अक्टूबर 2008 में बनाई गई थी, लेकिन यह अप्रैल से अंतरिक्ष यान के रूप में एक थर्मल निर्वात चैम्बर में परीक्षण के दौरान फिसल गया।  १ 17 जून, २०० ९ को प्राथमिकता मिलिट्री लॉन्च में देरी के कारण १ 2009 जून को लॉन्च किया गया था,  और एक दिन बाद १ res जून को हुआ था। एक दिन की देरी से स्पेस शटल "एंडेवर" को मौका दिया गया था हाइड्रोजन ईंधन रिसाव के बाद मिशन STS-127 के लिए लिफ्ट बंद जिसने एक पहले से शुरू किए गए प्रक्षेपण को रद्द कर दिया।
जांच के क्षेत्रों में सेलेनोडेटिक वैश्विक स्थलाकृति शामिल है ; चंद्र ध्रुवीय क्षेत्र , संभव जल बर्फ जमा और प्रकाश पर्यावरण सहित; चंद्र कक्षा में गहरे अंतरिक्ष विकिरण का लक्षण वर्णन ; और उच्च-रिज़ॉल्यूशन मैपिंग, अधिकतम 50 सेमी / पिक्सेल (20 / इन पिक्सेल) के रिज़ॉल्यूशन पर, भविष्य के लैंडिंग साइटों के चयन और लक्षण वर्णन में सहायता के लिए।
इसके अलावा, एलआरओ ने अपोलो साइटों सहित पिछले अमेरिकी और रूसी चंद्र मिशनों से लैंडर और उपकरण की छवियां और सटीक स्थान प्रदान किए हैं।
संघबद्ध राज्य
संघबद्ध राज्य (जिसका सन्दर्भ किसी राज्य, "प्रदेश", "कैंटन", "लैण्ड", इत्यादि से हो सकता है) एक क्षेत्रीय और संवैधानिक समुदाय होता है, जो किसी संघ का हिस्सा होता है। ऐसे राज्य, पूर्ण रूप से सम्प्रभु राज्यों से इस बात में अलग होते हैं कि उन्होंने उनकी सम्प्रभु शक्तियों का एक भाग किसी संघीय सरकार को हस्तान्तरित किया होता है। विशेषकर, जब राज्य संघबद्ध होने का चयन करते हैं, वे अन्तरराष्ट्रीय विधि के व्यक्ति के रूप में अपनी स्थिति खो देते हैं। इसके बजाय, अन्तरराष्ट्रीय विधि के हेतुओं के लिए वह संघीय संघ (फ़ेडरल यूनियन) इकलौते सत्त्व के रूप में, एक सम्प्रभु राज्य बन जाता है। एक संघबद्ध राज्य का किसी परिभाषित भौगोलिक क्षेत्र पर अधिकार-क्षेत्र होता है और वह क्षेत्रीय सरकार का एक रूप है।
आहार ऊर्जा
आहार ऊर्जा (Food energy) वह रासायनिक ऊर्जा है जिसे सभी जन्तु अपने आहार से प्राप्त करते हैं। यह ऊर्जा आणविक आक्सीजन की सहायता से कोशिकीय श्वसन में उत्पन्न होती है।
कालचक्र
कालचक्र ( तिब्बती भाषा: དུས་ཀྱི་འཁོར་ལོ།, Wylie: dus kyi 'khor lo; Mongolian: Цогт Цагийн Хүрдэн Tsogt Tsagiin Hurden; Chinese: 時輪) बौद्ध धर्म  के बज्रयान सम्प्रदाय के दर्शन से सम्बन्धित एक शब्द है।
कालचक्र अथवा 'समय का चक्र', प्रकृति से सुसंगत रहते हुए ज्योतिषशास्त्र, सूक्ष्म ऊर्जा और आध्यात्मिक चर्या के मेल से बना तांत्रिक ज्ञान है। बौद्ध खगोलविज्ञान के अनुसार ब्राह्माण्ड का एक पूरा चक्र चार स्थितियों- शून्य, स्वरूप, अवधि और विध्वंस - से मिलकर बनता है। बौद्ध ग्रंथों के अनुसार कालचक्र के तीन प्रकार हैं- बाह्र, आंतरिक और वैकल्पिक कालचक्र।
बौद्ध धर्म में कालचक्र पूजा विश्व शांति के लिए अद्भुत प्रार्थना मानी जाती है। इसे 'कालचक्रयान' नाम से भी जाना जाता है। कालचक्र अभिषेक द्वारा शांति, करुणा, प्रेम और अहिंसा की भावना को जन-जन तक पहुंचाने का प्रयास किया जाता है। प्रसिद्ध तिब्बती विद्वान तारानाथ के अनुसार भगवान बुद्ध ने चैत्र मास की पूर्णिमा को श्रीधान्यकटक के महान स्तूप के पास कालचक्र का ज्ञान प्रसारित किया था। उन्होंने इसी स्थान पर कालचक्र मंडलों का सूत्रपात भी किया था।
कालचक्र पूजा का सामाजिक पक्ष भी है। इस पूजा के मूल में मानवता की भावना निहित है। कालचक्र पूजा में शामिल होने के लिए जाति-धर्म का कोई बंधन नहीं है। विश्व कल्याण के लिए, सत्य, शांति, अहिंसा, दया, करुणा, क्षमा जैसे मानवीय मूल्यों की स्थापना के लिए कालचक्र पूजा विशेष महत्त्व रखती है। कालचक्र अनुष्ठान पर देश-दुनिया के लोग जाति और धर्म का भेदभाव मिटाकर एकजुट होते हैं।
भोगाली बिहु
माघ बिहु या भूगाली बिहु भारत के असम प्रदेश में मनाया जाने वाला एक प्रमुख पर्व है। यह माघ माह में मनाया जाता है (१४ या १५ जनवरी) और फसलों की कटाई और उससे उपजे उल्लास का प्रतीक है।
शृंगेरी शारदा पीठम
शृंगेरी शारदा पीठ आदि गुरु शंकराचार्य द्वारा इसाई सन 725 में भारतवर्ष में स्थापित हिन्दू धर्म की चार पीठों में से दक्षिण पीठ है। यह कर्नाटक राज्य के चिकमंगलुर जिले में तुंगा नदी के तीर पर स्थित है। शृंगेरी पीठ के आचार्यों में श्री सुरेश्वराचार्य, श्री अभिनव नृसिंह भारती, श्री सच्चिदानंद भारती, श्री चंद्रशेखर भारती, श्री भारतीतीर्थ आदि ने शृंगेरी को अत्यंत दर्शनीय बना दिया है।
विजयनगर साहित्य
विजयनगर साहित्य से आशय विजयनगर साम्राज्य में रचित कन्नड, तेलुगु संस्कृत और तमिल साहित्य से है। यह काल दक्षिण भारत के साहित्यिक इतिहास का स्वर्ण काल था। इस काल में राजाओं ने विभिन्न भाषाओं के साहित्यकारों को आश्रय दिया जिन्होने जैन, वीरशैव और वैष्णव सम्प्रदाय की परम्पराओं के ग्रन्थों की रचना की। इस काल में सैकड़ों ग्रन्थों की रचना हुई जो भारतीय संस्कृति, धर्म, जीवनचरित, प्रबन्ध, संगीत, व्याकरण, कविता, आयुर्वेद आदि से सम्बन्धित थे।
विजयनगर-सम्राट् संस्कृत, तेलुगु, तमिल एवं कन्नड़ सभी भाषाओं के संरक्षक थे। उनके प्रोत्साहनपूर्ण आश्रय में साहित्य की कुछ सर्वश्रेष्ठ कृतियों की रचना हुई। वेदों के प्रसिद्ध भाष्यकार सायण तथा उनके भाई माधव विजयनगर के शासन के प्रारम्भिक काल में प्रादुर्भूत हुए तथा राज्य से उनका घनिष्ठ सम्बन्ध था। कृष्णदेवराय का राज्यकाल अन्य क्षेत्रों की तरह साहित्य के क्षेत्र में भी विशेष रूप से महत्वपूर्ण था। यह दक्षिण भारत के साहित्यिक इतिहास में एक नवीन युग का उषाकाल था। वह स्वयं विद्वान्, संगीतज्ञ एवं कवि था। वह अपने को कवियों, दार्शनिकों एवं धार्मिक शिक्षकों से घिरा रखना पसन्द करता था तथा उन्हें भूमि एवं धन के उदारतापूर्ण दानों से सम्मानित करता था। उसने अपनी सबसे महत्वपूर्ण कृति आमुक्तमाल्यदा तेलुगु में लिखी, जिसकी भूमिका में, उसने संस्कृत में लिखी अपनी पाँच पुस्तकों की चर्चा की है। यह पुस्तक केवल धार्मिक महत्व की ही नहीं, बल्कि कृष्णदेवराय के राज्यकाल के लिए विशेष ऐतिहासिक महत्व की है। उसके दरबार में अष्टदिग्गज थे, जिन पर (तेलुगु) साहित्य का संसार टिका था। कृष्णदेवराय के राजकवि पेद्दन की बड़ी ख्याति थी तथा तेलुगु लेखकों में उसका स्थान ऊँचा था। आरवीडु-वंश के शासकों तक ने कवियों एवं धार्मिक उपदेशकों को आश्रय दिया तथा उनके अधीन तेलुगु साहित्य बहुत उन्नत हुआ।
छोटे नायकों एवं सम्राटों के सम्बन्धियों में भी लेखक थे। मनुचरित और स्वारोचीस सम्भव पेद्दन की महत्त्वपूर्ण कृतियाँ है। इसकी एक महत्त्वपूर्ण कृति हरिकथा शरणम् है। तेलुगु के एक दूसरे विद्वान् नदितिम्मन ने परिजातापहरण की रचना की। कृष्णदेवराय ने तेलुगु भाषा में एक महत्त्वपूर्ण कृति अमुक्तमाल्यदा की रचना की। कृष्णदेवराय ने एक संस्कृत में भी ग्रंथ लिखा था जिसका नाम था जाम्वतीकल्याणम्।
उस काल में संगीत पर भी महत्त्वपूर्ण ग्रंथों की रचना हुई। लक्ष्मीनारायण ने संगीतसूर्योदय नामक ग्रंथ लिखा। कृष्णदेवराय और रामराय एक अच्छे संगीतज्ञ थे। कृष्णदेवराय के दरबार में तेनालीराम नामक विदुषक रहता था। उसने पोदुरंग महात्मय नामक ग्रंथ की रचना की। महामात्य माधव के भाई सायण के नेतृत्व में महत्त्वपूर्ण विद्वानों ने चारों वेदों पर टीकायें लिखी। माना जाता है कि वेल्लोर के नायकों के अधीन अप्पयदीक्षित नामक विद्वान् रहते थे। उन्होंने शैवाद्वैत पर टीका लिखी। संगीत-नृत्य, नाटक, व्याकरण, न्याय, दर्शन इत्यादि के ग्रंथों को सम्राटों एवं उनके मत्रियों से प्रोत्साहन मिला। संक्षेप में, विजयनगर-साम्राज्य दक्षिण भारतीय संस्कृति का एक समन्वय था।
प्रधानमंत्री फसल बीमा योजना
किसानों की फसल के संबंध में अनिश्चितताओं को दूर करने के लिये नरेन्द्र मोदी की कैबिनेट ने 13 जनवरी 2016 को प्रधानमंत्री फसल बीमा योजना को मंजूरी दे दी। प्रधानमंत्री फसल बीमा योजना, किसानों की फसल को प्राकृतिक आपदाओं के कारण हुयी हानि को किसानों के प्रीमियम का भुगतान देकर एक सीमा तक कम करायेगी।
इस योजना के लिये 8,800 करोड़ रुपयों को खर्च किया जायेगा। प्रधानमंत्री फसल बीमा योजना के अन्तर्गत, किसानों को बीमा कम्पनियों द्वारा निश्चित, खरीफ की फसल के लिये 2% प्रीमियम और रबी की फसल के लिये 1.5% प्रीमियम का भुगतान करेगा।
इसमें प्राकृतिक आपदाओं के कारण खराब हुई फसल के खिलाफ किसानों द्वारा भुगतान की जाने वाली बीमा की किस्तों को बहुत नीचा रखा गया है, जिनका प्रत्येक स्तर का किसान आसानी से भुगतान कर सके। ये योजना न केवल खरीफ और रबी की फसलों को बल्कि वाणिज्यिक और बागवानी फसलों के लिए भी सुरक्षा प्रदान करती है, वार्षिक वाणिज्यिक और बागवानी फसलों के लिये किसानों को 5% प्रीमियम (किस्त) का भुगतान करना होगा।
इस फसल बीमा योजना में शामिल किये गये मुख्य तथ्य निम्नलिखित हैं:
भगत राम तलवार
भगत राम तलवार भारत के स्वतंत्रता संग्राम सेनानी थे। जनवरी १९४१ में गृहबन्दी से सुभाष चन्द्र बोस को छुड़ाकर भगाने में भगत राम की महती भूमिका थी। दोनों ने एक साथ कोलकाता से काबुल तक की यात्रा की, जिसके बाद नेताजी जर्मनी चले गये। भगत राम तलवार वस्तुतः कम से कम चार देशों (जर्मनी, जापान, सोवियत रूस, और ब्रितानी भारत) के गुप्तचर थे। ये बात सुभाष चन्द्र बोस को पता न थी।
भगत राम तलवार उस समय के 'उत्तर पश्चिमी सीमा प्रान्त' के किसान नेता थे। वे कीर्ति किसान पार्टी के प्रमुख सदस्य थे। उनके बड़े भाई हरि किशन ने पंजाब के ब्रिटिश गवर्नर पर जानलेवा हमला किया था किन्तु वह बच निकला। इसके आरोप में हरि किशन को ९ जून १९३१ को फाँसी पर चढ़ा दिया गया।
फ़ॉस्फ़ीन
फ़ॉस्फ़ीन (Phosphine ; IUPAC नाम : फॉस्फेन / phosphane) फास्फोरस का एक यौगिक है जिसका रासायनिक सूत्र PH है। यह रंगहीन, ज्वलनशील एवं विषैली गैस है। शुद्ध फॉस्फीन गंधहीन होती है किन्तु तकनीकी ग्रेड के नमूनों में सड़ी मछली जैसी या सिरके जैसी अत्यन्त खराब गन्ध होती है। फॉस्फीन में PH की अति अल्प मात्रा मिली होने पर यह हवा में तुरन्त जल उठती है।
फॉस्फीन, फॉस्फोरसयुक्त कार्बनिक यौगिकों का एक समूह भी है जिनका सामान्य सूत्र RP जहाँ R कोई कार्बनिक व्युत्पन्न (डेरिवेटिव) है। कार्बनिक फॉस्फीन कुछ महत्वपूर्ण उत्प्रेरक हैं।
फॉस्फीन, गोल पेंदी के फ्लास्क में सफेद फास्फोरस और सोडियम हाइड्राक्साइड (NaOH) को अक्रिय व आ वातावरण में गर्म करके बनाई जाती है। मुक्त फास्फीन में अपद्रव्य के रूप में फास्फोरस डाईहाइड्राइड होने के कारण इसमे बड़ी शीघ्रता से अलग हो जाती है।
गारफील्ड सोबर्स
सर गारफील्ड सोबर्स (; जन्म 28 जुलाई 1936) जो गैरी सोबर्स के रूप में जाने जाते हैं, पूर्व क्रिकेटर है जो वेस्टइंडीज़ क्रिकेट टीम की तरफ से 1954 से 1974 तक खेलते थे। सोबर्स को व्यापक रूप से सबसे महान हरफनमौला में से एक माना जाता है।
ब्रिजटाउन, बारबाडोस में पैदा हुए सोबर्स ने 16 साल की उम्र में प्रथम श्रेणी क्रिकेट में शुरुआत की और उसके अगले वर्ष वेस्टइंडीज के लिये पहला मैच खेला। उन्होंने शुरुआत गेंदबाज के रूप में की थी। बाद में उन्हें बल्लेबाजी क्रम में ऊपर उतारा जाने लगा। शुरुआती असफलताओं के बाद 1958 पाकिस्तान के खिलाफ उन्होंने अपने पहले शतक के रूप में 365 नाबाद बनाए जो कि किसी पारी में सर्वोच्च व्यक्तिगत स्कोर 36 साल तक रहा। सोबर्स को 1965 में वेस्ट इंडीज का कप्तान बनाया गया, यह भूमिका वह 1972 तक निभाते रहे।
कुल मिलाकर, सोबर्स ने वेस्टइंडीज के लिए 93 टेस्ट खेले जिसमें 57.78 की औसत से 8032 रन बनाए और 34.03 की औसत से 235 विकेट लिए। अपने 383 प्रथम श्रेणी मैचों में उन्होंने 28,000 रन बनाए और 1000 विकेट लिये। सोबर्स को 1975 में क्रिकेट के लिए अपनी सेवाओं के लिए महारानी एलिजाबेथ द्वितीय द्वारा नाइट की उपाधि दी गई। वह 1980 में शादी के माध्यम से दोहरे बारबाडोस-ऑस्ट्रेलियाई नागरिक बन गए। 1998 में संसद के एक अधिनियम द्वारा, सोबर्स को बारबाडोस के दस राष्ट्रीय नायकों में से एक के रूप में नामित किया गया।
एयरटेल भुगतान बैंक लिमिटेड
एयरटेल भुगतान बैंक लिमिटेड पब्लिक लिमिटेड कंपनी है जो भारती एयरटेल की सहायक है। इसे ११ अप्रैल २०१६ को भारतीय रिज़र्व बैंक द्वारा बैंकिंग व्यवसाय के लिए लाइसेंस प्रदान किया गया।
इस बैंक की प्रारंभिक पूंजी रु 3,000 करोड़ ($441) होगी।  इस बैंक कार्य क्षेत्र सम्पूर्ण भारत होगा।
मार्टिनगंज
मार्टिनगंज (Martinganj) भारत के उत्तर प्रदेश राज्य के आज़मगढ़ ज़िले में स्थित एक गाँव है।
28 अप्रैल 2015 को उत्तर प्रदेश के तत्कालीन मुख्यमंत्री अखिलेश यादव की अध्यक्षता में सम्पन्न कैबिनेट मीटिंग में मार्टिनगंज विकासखण्ड को आज़मगढ़ जिले में आठवीं तहसील बनाने के प्रस्ताव को अनुमोदन प्रदान किया गया। जनहित, लोकहित, प्रशासनिक दृष्टि से निर्धारित मानकों में शिथिलीकरण करते हुए उच्चस्तरीय समिति की संस्तुति पर मंत्रिपरिषद ने यह निर्णय लिया। नवसृजित तहसील मार्टिनगंज का मुख्यालय महुआ नेवादा (मार्टिनगंज विकासखण्ड के बगल में) है।
ग्राहम गूच
ग्राहम एलन गूच (जन्म 23 जुलाई 1953) अंग्रेज पूर्व क्रिकेटर है जिन्होंने एसेक्स और इंग्लैंड की कप्तानी की थी। वह अपनी पीढ़ी के सबसे सफल अंतरराष्ट्रीय बल्लेबाजों में से एक थे। 1973 से 2000 तक चले अपने करियर में वह पूरे समय के सबसे उर्वर रन स्कोरर बन गए। प्रथम श्रेणी और सीमित ओवरों के खेल भर में उनके नाम 67,057 रन दर्ज हैं। वह उन पच्चीस खिलाड़ियों में से एक है जिन्होंने 100 प्रथम श्रेणी शतक बनाए हैं। गूच इस समय इंग्लैंड के बल्लेबाजी कोच है।
गूच ने 1975 से 1995 तक 118 टेस्ट खेलें जिसमें उन्होंने 20 शतक की मदद से 42.58 की औसत से 8,900 रन बनाए। वो टेस्ट में तिहरा शतक लगाने वाले चुनिंदा बल्लेबाजों में से एक है। 1990 के इस मैच में उन्होंने दूसरी पारी में 123 रन और बनाए थे। उनके द्वारा मैच में बनाए गए 456 रन किसी भी टेस्ट में सबसे ज्यादा बनाए गए रन है। प्रथम श्रेणी के 581 मैच में उन्होंने 44,000 से ज्यादा रन बनाए जिसमें 128 शतक है। एक दिवसीय अंतर्राष्ट्रीय में उन्होंने 4,290 रन बनाए। लिस्ट ए क्रिकेट में उन्होंने 613 मैच खेलकर में 22,000 से ज्यादा रन बनाए।
भारत की जनसांख्यिकी
ऐसा अनुमान है कि विश्व के सबसे जनाकुल राष्ट्र के रूप में भारत चीन को 2030 तक लाँघ लेगा। भारत की जनसंख्या वृद्धि ने इन चिन्ताओं को जन्म दिया है कि इससे व्यापक बेरोज़गारी और राजनीतिक अस्थिरता फैलेंगी।  ध्यान रखें कि ये अनुमान, भविष्य की प्रजनन और मृत्यु दरों के बारे में कल्पनाएँ करते हैं, जो घटनास्वरूप सही नहीं भी हो सकते हैं। प्रजनन दर भी क्षेत्रानुसार भिन्न-भिन्न हैं; कुछ राष्ट्रीय औसत से ऊपर हैं तो कुछ नीचे।
स्रोत:
दशलक्षों में (उदाहरण: 361 = 361,000,000)
स्रोत:
बागोर-की-हवेली
बागोर-की-हवेली एक हवेली है जो भारतीय राज्य राजस्थान के उदयपुर ज़िले में स्थित है। यह पिछोला झील के गंगोरी गेट के दायिनी ओर स्थित है इसका निर्माण मेवाड़ के मंत्री अमर चंद बड़वा ने १८वीं शताब्दी में करवाया था।
इस लगभग १०० कमरे है जिसमें कई आधुनिक और पुरानी कला वस्तुएं रखी गई है हवेली में कांच का कार्य भी किया हुआ है। इनके अलावा इस हवेली में मेवाड़ के महाराणाओं और महारानियों की पेंटिंगें भी लगाई हुई है जो बहुत सुंदर दिखती है।
अमर चन्द बड़वा कि मेवाड़ राज्य का एक मंत्री था जिन्होंने १७५१ से १७७८ ईस्वी तक मेवाड़ के मंत्री रहे थे जिसमें महाराणा प्रताप द्वितीय ,अरीसिंह ,राज सिंह द्वितीय और हमीर सिंह राज किया था।
दुल्ला भट्टी
दुल्ला भट्टी ( - मृत्यु-१५९९) भारत के मध्यकाल का एक वीर था जिसने अकबर के शासन काल में मुगलों के विरुद्ध विद्रोह का नेतृत्व किया। उसे 'अब्दुल भट्टी' भी कहते हैं। उनका जन्म पंजाब क्षेत्र के एक गुर्जर परिवार में हुआ था।उसे पंजाब पुत्र भी कहा जाता है। दुल्ला भट्टी की कथाएँ लोकगाथाओं में भरी पड़ी हैं। उसे 'उपकारी डाकू' की तरह याद किया जाता है। लोहड़ी का त्यौहार उसकी स्मृति में मनाया जाता है
सुधाकर चतुर्वेदी
सुधाकर चतुर्वेदी भारत के एक वेदज्ञ, भारतविद्, तथा कथित रूप से सौ वर्ष से अधिक आयु के व्यक्ति हैं। उनका कहना है कि वे २० अप्रैल १८९७ में जन्मे थे।
महीधर
महीधर १६वीं शताब्दी के वेद-भाष्यकार थे।
दरबार हॉल
दरबार हॉल जो कि एक हॉल हैजो भारतीय राज्य राजस्थान के उदयपुर ज़िले के सिटी पैलेस में स्थित है यह भारत का एक महत्वपूर्ण "दरबार हॉल" है जबकि उदयपुर ज़िले का भी इस दरबार को महाराणाओं के पेंटिंगों और उनके शस्त्रों से सजाया गया जो दरबार कि दीवारों पर लगाए गए हैं।
जूनियर एनटीआर
नन्दमुर्ती तारक रामा राव (जन्म 20 मई 1983), प्रख्यात नाम जूनियर एनटीआर दक्षिण भारत के तेलुगु भाषी चलचित्र अभिनेता है।
डेजर्ट टी-20 चैलेंज 2017
2017 डेजर्ट टी-20 चैलेंज एक अंतरराष्ट्रीय ट्वेंटी-20 अंतरराष्ट्रीय (टी20ई) क्रिकेट टूर्नामेंट कि निर्धारित है, दुबई में 14 से 20 जनवरी 2017 को आयोजित किया जा रहा है। टी20ई का दर्जा दिया है कि आठ एसोसिएट सदस्य, भाग लेने के लिए निर्धारित किया गया हालांकि पापुआ न्यू गिनी भाग लेने के लिए मना कर दिया और नामीबिया के द्वारा बदल दिया गया था (जो टी 20 स्थिति नहीं है)।
टूर्नामेंट के लिए जुड़नार दिसंबर 2016 में अमीरात क्रिकेट बोर्ड (ईसीबी) द्वारा पुष्टि की गई। आठ टीमों को चार टीमों के दो पूल, अफगानिस्तान, आयरलैंड, नामीबिया और पूल ए और नीदरलैंड, संयुक्त अरब अमीरात, स्कॉटलैंड, ओमान और हांगकांग के पूल बी साथ में विभाजित किया गया सेमीफाइनल और टूर्नामेंट के फाइनल दुबई अंतरराष्ट्रीय क्रिकेट स्टेडियम पर 20 जनवरी को होगी।
अफगानिस्तान और आयरलैंड ग्रुप ए से योग्य और स्कॉटलैंड और ओमान टूर्नामेंट के फाइनल के लिए चरण के ग्रुप बी से अर्हता प्राप्त की। अफगानिस्तान टूर्नामेंट जीतने के लिए अंतिम मैच में 10 विकेट से आयरलैंड को हराया।इससे पहले टूर्नामेंट शुरू कर दिया है, दोनों एंड्रयू बलबिरनीए और स्टुअर्ट थॉम्पसन आयरलैंड की टीम से बाहर हो गए थे चोट के कारण। वे स्टुअर्ट पोय्न्टर और लोर्कन टकर क्रमश द्वारा बदल दिया गया था।
कम्बोडिया के प्रान्त
कम्बोडिया को प्रशासनिक रूप से २५ प्रान्तों में बाँटा गया है, जिन्हें ख्मेर भाषा में "खाएत" (ខេត្ត) कहा जाता है। इनमें से एक, राष्ट्रीय राजधानी नोम पेन्ह, औपचारिक रूप से प्रान्त नहीं बल्कि एक विशेष प्रशासनिक क्षेत्र है जिसे प्रान्त के स्तर पर ही प्रशासिक किया जाता है। हर प्रान्त को ज़िलों में विभाजित किया गया है जो ख्मेर में "स्रोक" (ស្រុក) कहते हैं। नोम पेन्ह के ज़िलों को "खन" (ខណ្ឌ) कहते हैं। इन ज़िलो को आगे "खुम" नामक उपज़िलों (ឃុំ) में विभाजित किया गया है, जो स्वयं "संगकत" (សង្កាត់) नामक चौथाई भागों और फिर "फुम" (ភូមិ) नामक गाँवों में बंटे हुए हैं।
बांतिय मियनचिय प्रान्त
बांतिय मियनचिय प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पश्चिमोत्तर कोने में स्थित है और पश्चिम में पड़ोसी थाईलैण्ड देश के सा कैओ और बुरीरम प्रान्तों से सीमा रखता है।
"बांतिय मियनचिय" का अर्थ "विजय का क़िला" होता है। "चिय" (ជ័យ) शब्द ख्मेर भाषा में संस्कृत के "जय" शब्द का रूप है और "बांतिय" (បន្ទាយ) ख्मेर में "क़िले" का अर्थ रखता है।
बत्तमबोंग प्रान्त
बत्तमबोंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य-पश्चिम भाग में स्थित है और पश्चिम में पड़ोसी थाईलैण्ड देश से सीमा रखता है।
बत्तमबोंग प्रान्त में प्रसिद्ध वाट एक फ्नोम (Wat Ek Phnom) नामक हिन्दु मंदिर स्थित है। 11वीं शताब्दी में राजा सुर्यवर्मन प्रथम द्वारा निर्मित यह मंदिर मुख्य रूप से श्री कृष्ण को समर्पित है और अपनी नक्काशी के लिए जाना जाता है।
कम्पोंग चाम प्रान्त
कम्पोंग चाम प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य भाग में स्थित है।
ख्मेर भाषा में "कम्पोंग चाम" का अर्थ "चाम की बंदरगाह" है। चाम एक स्थानीय लोगों की जाति है। प्रान्त की राजधानी भी कम्पोंग चाम नामक नगर है जो मीकोंग नदी के किनारे बसा हुई एक बंदरगाह-बस्ती है।
कम्पोंग छनांग प्रान्त
कम्पोंग छनांग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य भाग में स्थित है।
"कम्पोंग छनांग" का अर्थ ख्मेर भाषा में "मिट्टी के बर्तनों की बंदरगाह" है। इसकी राजधानी, जिसका नाम कम्पोंग छनांग (शहर) है, मीकोंग नदी के किनारे बसी एक बंदरगाह-बस्ती है। यहाँ थाईलैण्ड की द्वारवती संस्कृति के कई मिट्टी के पात्रों के अवशेष मिले हैं।
कम्पोंग स्पिउ प्रान्त
कम्पोंग स्पिउ प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-मध्य भाग में स्थित है।
कम्पोंग थोम प्रान्त
कम्पोंग थोम प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य भाग में स्थित है।
प्रान्त का पुराना नाम "कम्पोंग पोउस थोम" था, जिसका अर्थ ख्मेर भाषा में "बड़े साँपों की बंदरगाह" है। स्थानीय मान्यता है कि इस प्रान्त में सेन नदी के पास एक झील के समीप स्थित एक गुफ़ा में एक साँपों का जोड़ा रहता था। हर बौद्ध धर्म के त्योहार पर यह सर्प स्थानीय लोगों के सामने प्रकट हुआ करते थे जिससे लोगों ने इस स्थान को "कम्पोंग पोउस थोम" कहना शुरु कर दिया।
कम्पोत प्रान्त
कम्पोत प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण में स्थित है और प्रान्त की दक्षिणी सीमा पड़ोसी वियतनाम देश से लगती है और थाईलैण्ड की खाड़ी से तटवर्ती भी है।
कंदाल प्रान्त
कंदाल प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण में स्थित है और प्रान्त की दक्षिणी सीमा पड़ोसी वियतनाम देश से लगती है। मीकोंग नदी इस प्रान्त से निकलती है।
"कंदाल" का अर्थ ख्मेर भाषा में "केन्द्रीय" या "मध्य" होता है।
कोह कोंग प्रान्त
कोह कोंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-पश्चिमी भाग में स्थित है। इसका पश्चिमी तट थाईलैण्ड की खाड़ी से लगता है और एक छोटी-सी सीमा पड़ोसी देश थाईलैण्ड से भी लगती है।
केप प्रान्त
केप प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण में स्थित है और थाईलैण्ड की खाड़ी से तटवर्ती है। यह देश का सबसे छोटा प्रान्त है। अपने तट को छोड़कर पूरा प्रान्त कम्पोत प्रान्त से घिरा हुआ है।
क्रचिए प्रान्त
क्रचिए प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पूर्वी भाग में स्थित है और इसकी दक्षिणी सीमा पड़ोसी देश वियतनाम से लगती है।
मोन्दूलकिरी प्रान्त
मोन्दूलकिरी प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पूर्वी भाग में स्थित है और इसकी पूर्वी व दक्षिणी सीमाएँ पड़ोसी देश वियतनाम से लगती है।
"मोन्दूलकिरी" संस्कृत के "मण्डल गिरि" (बौद्ध मंडल का पहाड़) का ख्मेर भाषा रूप है।
प्रान्त के ८०% लोग दस जनजाति समुदायों के सदस्य है। इनमें पनोंग नामक समुदाय बहुसंख्यक है। आबादी का बाकि २०% ख्मेर, चीनी और चाम समुदायों से आता है।
उत्दोर मियनचिय प्रान्त
उत्दोर मियनचिय प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पश्चिमोत्तर भाग में स्थित है और उत्तर में पड़ोसी थाईलैण्ड देश से सीमा रखता है।
"उत्दोर मियनचिय" का अर्थ ख्मेर भाषा में "विजयी पश्चिम-उत्तर" है। यह संस्कृत के "उत्तर" (ख्मेर रूप "उत्दोर") और "जय" (ख्मेर रूप "चिय") से उत्पन्न हुआ है। ख्मेर में उत्दोर का अर्थ ज़रा-सा परिवर्तित होकर "बाई (दिशा)" और "उत्तर" का मिश्रण हो गया है। "मियन" का अर्थ "प्राप्त होना" है।
पइलिन प्रान्त
पइलिन प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पश्चिम में स्थित है और प्रान्त की पश्चिमी सीमा पड़ोसी थाईलैण्ड देश से लगती है। इस अंतर्राष्ट्रीय सीमा को छोड़कर यह प्रान्त पूरी तरह बत्तमबोंग प्रान्त से घिरा हुआ है।
रकुल प्रीत सिंह
रकुल प्रीत सिंह (जन्म 10 अक्टूबर 1990) एक भारतीय फिल्म अभिनेत्री औंर मॉडल है। इन्होंने अभिनय की शुरुआत 2009 में कन्नड फिल्म "गिल्ली" से की थी, सेल्वाराघवन की फिल्म "7जी रैनबो कॉलोनी" की कहानी पर आधारित है। इन्होंने 2011 में अपनी पढ़ाई पूरी कर ली और इन्हें इसके बाद तेलुगू फिल्म "केरतम" में सिद्धार्थ राजकुमार के साथ काम करने का मौका मिला, लेकिन फिल्म में बहुत कम जगह मिली थी। यह फिल्म तमिल में किसी अन्य निर्देशक और समान कलाकारों के साथ बनाया गया था, लेकिन अभी तक यह फिल्म प्रदर्शित नहीं हुई है।
इनका जन्म 10 अक्टूबर 1990 को नई दिल्ली में एक पंजाबी परिवार में हुआ था। इनका हमेशा से ही अभिनेत्री बनने का सपना था। रकुल ने धौला कुआँ में स्थित आर्मी पब्लिक स्कूल से प्रारंभिक शिक्षा प्राप्त की, और फिर जीसस एंड मैरी कॉलेज, दिल्ली विश्‍वविद्यालय में अध्ययन किया। इन्होंने पढ़ाई पूरी करने से पहले ही 18 वर्ष की आयु में मॉडल के रूप में अपना सफर शुरू कर दिया था। इसके अलावा यह एक सक्रिय गोल्फ खिलाड़ी भी बनी और राष्ट्रीय स्तर पर खेल भी चुकीं है।
इनके अभिनय के क्षेत्र में सफर की शुरुआत 2009 में "गिल्ली" नामक कन्नड फिल्म से हुई थी। इस फिल्म की कहानी सेल्वाराघवन की फिल्म "7जी रैनबो कॉलोनी" पर आधारित थी।
इसके कई वर्षों के बाद जब 2011 में इन्होंने अपनी पढ़ाई पूरी कर ली तो इन्हें उसके बाद तेलुगू फिल्म में काम करने का मौका मिल गया। इन्हें सिद्धार्थ राजकुमार के साथ "केरतम" फिल्म में काम करने का मौका मिला था और इसी के साथ यह इनकी पहली तेलुगू फिल्म बनी, हालांकि इन्हें इस फिल्म में बहुत कम दिखाया गया। इस फिल्म को तमिल में भी बनाया गया, जिसमें निर्देशक के अलावा सभी लोग वही थे, लेकिन फिल्म अभी तक प्रदर्शित नहीं हो पाई है। इन्हें 2012 के तमिल फिल्म में "ठदाईयारा थाक्का" में सहायक किरदार निभाने का मौका मिला। 2013 में इन्हें तमिल फिल्म "पुथगम" और तेलुगू फिल्म "वेंकटद्री एक्सप्रेस" में लिया गया और दोनों ही फिल्में कमाई करने में सफल रहीं। इसी के साथ इन्हें सर्वश्रेष्ठ अभिनेत्री का 61वाँ फिल्मफेयर पुरस्कार भी मिला।
इन्हें आधे दर्जन से अधिक फिल्मों में मुख्य किरदार के रूप में चुना गया था, जिसमें चार बड़ी तेलुगू फिल्में भी शामिल है। इन फिल्मों में सुरेंदर की किक 2 में रवि तेजा के साथ, श्रीनु की फिल्म ब्रूस ली में राम चरण के साथ, सुकुमार की फिल्म "नन्न्कु प्रेमथो" में जूनियर एनटीआर के साथ और बोयापति की "सर्राइनोडु" में अल्लु अर्जुन के साथ काम करने का मौका मिला। इन्होंने कई हिंदी फिल्मों में भी काम किया जिसमें अजय देवगन स्टारर "दे दे प्यार दे" और बहुचर्चित फिल्म "यारियां" शामिल हैं। इनकी रमेश सिप्पी की हिन्दी फिल्म "शिमला मिर्ची" भी जल्द प्रदर्शित होने वाली है।
20 फरवरी 2016 को इन्होंने गाछीबौली, हैदराबाद में अपना जिम शुरू किया। इसके अलावा इन्होंने हैदराबाद में ₹3 करोड़ का मकान भी खरीदा, जिससे वे अपने माता-पिता के साथ रह सकें। रकुल इस समय तेलंगाना सरकार के ‘बेटी बचाओ और बेटी पढ़ाओ’ अभियान की ब्रांड अम्बेसडर भी हैं।Rakul Preet Singh Biography Hindi - https://www.youtube.com/watch?v=fcmMsklJ_uM
प्रेअह सिहानूक प्रान्त
प्रेअह सिहानूक प्रान्त, जिसे सिहानूकविल प्रान्त भी कहते हैं, दक्षिणपूर्वी एशिया के कम्बोडिया देश का एक प्रान्त है। यह देश के दक्षिणपश्चिम भाग में स्थित है और इसकी दक्षिणी सीमा थाईलैण्ड की खाड़ी से तटवर्ती है।
"प्रेअह" शब्द का अर्थ ख्मेर भाषा में "पवित्र" होता है। "सिहानूक" कम्बोडिया के राजा नोरोदोम सिहानूक के नाम पर रखा गया है। इसमें "सिह" संस्कृत के "सिंह" का रूप है और "हनु" संस्कृत में जबड़े का अर्थ रखता है (यही हनुमान में मिलता है)।
प्रेअह विहिअर प्रान्त
प्रेअह विहिअर प्रान्त दक्षिणपूर्वी एशिया के कम्बोडिया देश का एक प्रान्त है। यह देश के उत्तरी भाग में स्थित है और इसकी उत्तरी सीमा पड़ोसी थाईलैण्ड व लाओस देशों से लगती है।
पोर्सत प्रान्त
पोर्सत प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य-पश्चिम भाग में स्थित है और इसकी पश्चिमी सीमा पड़ोसी थाईलैण्ड देश से लगती है।
प्रिय वेंग प्रान्त
प्रिय वेंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-मध्य भाग में स्थित है और इसकी दक्षणी सीमा पड़ोसी वियतनाम देश से लगती है। प्रान्त मीकांग नदी के पूर्वी तट पर स्थित है।
ख्मेर भाषा में "प्रिय वेंग" का अर्थ "लम्बा वन" है। इसमें वेंग संस्कृत के "वन" शब्द का ख्मेर रूप है।
रतनाकिरी प्रान्त
रतनाकिरी प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पूर्वोत्तरी कोने में स्थित है। इसकी उत्तरी सीमा लाओस और पूर्वी सीमा थाईलैण्ड देश से लगती है। प्रान्त का नाम संस्कृत के "रत्नगिरि" (यानि रत्नों के पहाड़) शब्द का ख्मेर-रूप है। रतनाकिरी देश के सबसे अविकसित प्रान्तों में से एक है और यहाँ की आबादी भी बहुत कम है।
सिअम रेअप प्रान्त
सिअम रेअप प्रान्त दक्षिणपूर्वी एशिया के कम्बोडिया देश का एक प्रान्त है। यह देश के मध्य-उत्तर भाग में स्थित है।
"सिअम रेअप" का अर्थ "सियाम (थाईलैण्ड) की पराजय" है। ख्मेर साम्राज्य और थाई साम्राज्य का सदियों से प्रतिद्वंद रहा है और यह क्षेत्र ख्मेर साम्राज्य ने जब जीत लिया तो इसका नाम रखा गया। थाईलैण्ड (जिसका पुराना नाम सियाम था) में इस प्रान्त को "सिअम्मारात" (यानि "सियाम का क्षेत्र") कहा जाता था।
स्त्युंग त्रेंग प्रान्त
स्त्युंग त्रेंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पूर्वोत्तर भाग में स्थित है और इसकी उत्तरी सीमा पड़ोसी देश लाओस से लगती है। मीकोंग नदी प्रान्त के बीच से निकलती है।
ख्मेर भाषा के प्रसिद्ध गायक, सिन सीसामुत (ស៊ីន ស៊ីសាមុត, Sinn Sisamouth) का जन्म इसी प्रान्त में हुआ था। इन्हें ख्मेर संगीत का सम्राट कहा जाता था।
स्वाय रिएंग प्रान्त
स्वाय रिएंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-मध्य भाग में स्थित है। इसकी दक्षिणपश्चिमी, दक्षिणी और पूर्वी सीमाएँ पड़ोसी देश वियतनाम से लगती हैं।
ताकेओ प्रान्त
ताकेओ प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-मध्य भाग में स्थित है। इसकी दक्षिणी और कुछ भाग में पूर्वी सीमा पड़ोसी देश वियतनाम से लगती हैं।
त्बुंग ख्मुम प्रान्त
त्बुंग ख्मुम प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिणपूर्व भाग में स्थित है। इसकी दक्षिणपूर्वी सीमा पड़ोसी देश वियतनाम से लगती है।
राशी खन्ना
राशी खन्ना एक भारतीय अभिनेत्री और मॉडल हैं जो मुख्यतः तेलुगू फिल्म उद्योग में काम करती हैं। उन्होंने हिंदी फिल्म मद्रास कैफ़े के साथ एक अभिनेत्री के रूप में शुभारंभ किया और तेलुगू फिल्मों में सफलतापूर्वक ओहलु गुसागुलादेड (2014) फिल्म के साथ अपनी शुरुआत की। वह मनम (2014) में एक कैमियो उपस्थिति के साथ इसका पालन किया। और फिर बाद में वह बंगाल टाइगर (2015), सुप्रीम (2016) और जय लवा कुसा (2017) जैसी व्यावसायिक रूप से सफल फिल्मों में दिखाई दी।
अटल बिहारी वाजपेयी हिन्दी पुस्तकालय, भोपाल
अटल बिहारी वाजपेयी हिंदी पुस्तकालय, भोपाल का सबसे बड़ा हिंदी पुस्तकालय है| इस पुस्तकालय में लगभग सभी विषयों पर हिंदी में प्रकाशित पुस्तकें ग्रन्थ उपलभ्ध है | पुस्तकालय में कुछ पांडुलिपियों को भी सहेजा गया है| पुस्तकालय में ऑनलाइन सुविधा सदस्यों के लिए की गयी है| यह पुस्तकालय भोपाल में स्थित है और सभी शोधार्थियों के लिए लगभग सभी सुविधा उपलब्ध है|
भूरिया खजुरिया
मध्यप्रदेश के शाजापुर जिले के कालापीपल विधानसभा मे भूरिया खजुरिया स्थित है भूरिया खजुरिया ग्राम पंचायत है भूरिया खजुरिया मे २००० व्यक्ति निवास करते है भूरिया खजुरिया कृषि प्रधान ग्राम है यह सभी धर्म के व्यक्ति निवास करते है यहा पर गेहूँ, चना, प्याज, टमाटर, सोयाबीन की फसल पैदा कि जाती है।
मालादेवी मंदिर
मालादेवी मंदिर मध्य प्रदेश के जबलपुर शहर गढ़ा क्षेत्र में लक्ष्मी जी का प्राचीन मंदिर है। सन्‌ १४८०-१५४० में राजा गुर्जर सम्राट मिहिर भोज के द्वारा इस मंदिर का निर्माण किया गया था। बारहवीं सदी में मालादेवी मंदिर का निर्माण हुआ था।
पशुपतिनाथ मन्दिर (भोपाल)
पशुपतिनाथ मंदिर (नेपाली: पशुपतिनाथ मन्दिर) मध्यप्रदेश की राजधानी भोपाल में गोविन्दपुरा  में स्थित एक हिंदू मंदिर है। पशुपतिनाथ में आस्थावानों (मुख्य रूप से हिंदुओं) को मंदिर परिसर में प्रवेश करने की अनुमति है। यह मंदिर नेपाली समाज का भोपाल में शिव का सबसे पवित्र मंदिर माना जाता है।  पशुपतिनाथ में शिवरात्रि त्योहार विशेष महत्व के साथ मनाया जाता है। शिवरात्रि त्यौहार के दिन यहाँ दो दिवस का मेले का आयोजन किया जाता है जिसमें खेल प्रतिस्पर्धा ,झूले,खानपान की दुकाने भी मेले का आकर्षण का केंद्र होता है।
कलियासोत डेम
कलियासोत डेम कलियासोत नदी भोपाल में स्थित प्रमुख जलबंधो व भोपाल के प्रमुख मनोरम खुबसूरत पर्यटक स्थल में से एक है यह भोपाल के मध्य में चुनाभट्टी व नेहरूनगर रहवासी कॉलोनी में स्थित है | कलियासोत डेम का उपयोग मुख्तया वर्ष के नबम्बर से फरवरी के मध्य रबी की फसलों में लगभग 10४२५ हेक्टेयर में मध्य प्रदेश के भोपाल एवं रायसेन जिलो में सिचाई हेतु किया जाता है | इस डेम का निर्माण भोपाल के जलसंधारण को लेकर बहुत ही खुबसूरत तरीके से किया गया है जिसके अंतर्गत भोपाल में होने वाली वर्षा के जल को संधारित व वर्षा के जल को सिचाई में पूर्ण रूप से उपयोग में लाया जाता है | जैसा की विदित है भोपाल की शान कहलाने वाला बड़ा ताल जिसका निर्माण परमार राजाभोज सन १००५ से १०५५ के मध्य में किया गया | इस तालाब में कोलान्स नदी से वर्षा का जल आता है परन्तु अधिक मात्रा में होने वाली वर्षा के जल को रोकने हेतु भोपाल के दक्षिण दिशा में सन १९६५ में भदभदा डेम का निर्माण किया गया एवं इसमें ओवर फ्लो जल को सन १९९४ में बना कलियासोत जलबंध में प्रावाहित किया जाता है जिसको कलियासोत जलबंद द्वारा रोका जाता है | इस जलबंध में १३ द्वार भी है जिसके द्वारा वर्षा जल को कलियासोत नदी में बहाया जाता है जो की बेतवा नदी में मिलता है | भोपाल में अधिक में हुई वर्षा को कालियासोत जलबंद के द्वारा नियत्रित किया जाता है |
निकिता ठुक्राल
निकिता ठुक्राल दक्षिण भारतीय फिल्म अभिनेत्री और मोडल है।
दक्षिण गंगोत्री
दक्षिण गंगोत्री अंटार्कटिक महाद्वीप में भारत का पहला स्टेशन है, जो तत्कालीन प्रधानमंत्री श्रीमती इंदिरा गाँधी द्वारा भारतीय विज्ञान को बढ़ावा देने एवम ध्रुवीय अनुसन्धान के लिए १९८0 में स्थापित किया है, वतर्मान में यह स्टेशन अस्तित्व में नहीं है। क्योंकि यह लगभग ७० मीटर बर्फ की मोटी चादर से ढक गया था ।
भारतीय क्रिकेट टीम का इंग्लैंड दौरा 1932
एक भारतीय क्रिकेट टीम 'ऑल इंडिया' टीम के शीर्षक के अंतर्गत 1932 के सत्र में इंग्लैंड का दौरा किया। यह एक भारतीय टीम ने इंग्लैंड के दूसरे दौरे था, 1911 में पहली बाद। एक टेस्ट मैच लॉर्ड्स क्रिकेट ग्राउंड पर खेला गया था। यह कभी भारत द्वारा निभाई पहला टेस्ट मैच था। इंग्लैंड 259 और 275-8 घोषित स्कोरिंग जबकि भारत 189 और 187 रन पर आउट हो गया था के बाद 158 रन से जीता।
भारतीयों को खेले 26 प्रथम श्रेणी जुड़नार सहित सभी में 36 मैचों में। टीम 9 प्रथम श्रेणी मैच जीते, 9 आकर्षित किया और 8 खो दिया है। पोरबंदर के महाराजा की कप्तानी, टीम के बकाया बल्लेबाज दाएं हाथ सीके नायडू, जो सभी प्रथम श्रेणी मैचों में खेला जाता है, 40.45 की औसत से 1,618 रन बनाए था। 1933 विजडन में, वह एक वर्ष के पांच क्रिकेटरों में से एक के रूप में चयनित किया गया था। टीम भी गेंदबाजों अमर सिंह में (20.37 में प्रथम श्रेणी मैचों में 111 विकेट) खोलने और मोहम्मद निसार (18.09 में 71 विकेट) का जुर्माना जोड़ी थी।
इंग्लैंड क्रिकेट टीम का भारत दौरा 1933-34
इंग्लैंड से एक क्रिकेट टीम मेरिलबोन क्रिकेट क्लब (एमसीसी) द्वारा आयोजित 15 दिसंबर 1933 से 4 मार्च 1934 में भारत का दौरा किया था। टेस्ट मैचों में पक्ष "इंग्लैंड" के रूप में जाना जाता था; अन्य मैचों में यह रूप में "एमसीसी" में जाना जाता था। इंग्लैंड टेस्ट सीरीज 2-0 से जीत ली। एमसीसी टीम सीलोन में चार मैच, उनमें से दो प्रथम श्रेणी के साथ अपने दौरे के समापन हुआ।
नजीब अहमद की गुमशुदगी
नजीब अहमद, जवाहरलाल नेहरू विश्वविद्यालय (JNU - जेएनयू) का एक लापता विद्यार्थी है। वह 15 अक्तूबर 2016 के बाद कैंपस से गुम हो गया है। वह एमएससी बायोटैकनॉलजी के पहले साल का विद्यार्थी है। 14 अक्टूबर 2016 को उसके और दक्षिणपंथी एबीवीपी के बीच झगड़ा हुआ।
जवाहरलाल नेहरू विश्वविद्यालय अध्यापक संघ (JNUTA - जेएनयूटीए) ने प्रशासन को इस मुद्दे के प्रति बेरुख़ी और पक्षपाती प्रबंधन के लिए ज़िम्मेदार ठहराया है। जेएनयू अध्यापक संघ ने यूनिवर्सिटी द्वारा जारी की गई 25-बिन्दु बुलेटिन की भी आलोचना की है कि वह जानबूझकर यह तथ्य छोड़ दिया है कि एक रात पहले हुए झगड़े के दौरान अहमद पर हमला किया गया था। नजीब अहमद की माँ फ़ातिमा नफ़ीस ने जेएनयू के प्रशासन पर यह आरोप लगाया है कि वे असंवेदनशील हैं।
प्रदर्शन में, जेएनयू विद्यार्थियों ने जेएनयूटीइए प्रशासनी इमारत को 20 घंटे घेरी रखा। नजीब के माँ-बाप की सिकायत के आधार पर वसंत कुंज पुलिस ने एक अगवा और ग़लत क़ैद कर रखने के लिए एफ़आईआर दायर की है। यह ख़बर फैल चुकी है कि नजीब के जीवन का अंत करने की एक कोशिश की गई है। यह भी ख़बर है कि हो सकता नजीब किसी छोटे से शहर में गुप्त तौर पर रहने के लिए चला गया हो।
नजीब अहमद का केस दिल्ली हाईकोर्ट ने सी.बी.आई. (CBI) को सौंप दिया है। अदालत ने केस सी.बी.आई. को सोपंते हुए विशेष निर्देश दिए की केस की जांच की अगुआई कम से कम डी.आई.जी. रैंक के अधिकारी द्वारा की जानी चाहिए। दिल्ली हाईकोर्ट ने यह आदेश नजीब अहमद की मान श्रीमती फातिमा नफीस द्वारा लगाई गई याचिका पर दिया है। https://web.archive.org/web/20170516210105/https://khabar.ndtv.com/news/india/delhi-high-court-jnu-najeeb-ahmed-cbi-1694228 दिल्ली पुलिस नजीब के ठिकाने के बारे में जानकारी देने के लिए 100,000 रुपये के इनाम का ऐलान किया है। दिल्ली पुलिस की एक ख़ास परीक्षक टीम (ऐस.आई.टी.) इस केस की पड़ताल कर रहा है। नजीब अहमद के हॉस्टल कमरों में मिले नुस्ख़ों से पता चलता है कि यह जेएनयू विद्यार्थी का लापता होने से पहले डिप्रेशन और ऑब्सैसिव-कम्पलसिव विकार (ओसीडी) के लिए इलाज किया जा रहा था।
करणी माता, उदयपुर
श्री मंशापूरण करणी माता का मन्दिर एक भारतीय हिन्दू देवी का मन्दिर है जो राजस्थान राज्य के उदयपुर में स्थित है। यह उदयपुर ज़िले की "मचला मगरा" नामक पहाड़ी पर स्थित है साथ ही उदयपुर दूध तलाई झील में इस मन्दिर के निकट ही है। मन्दिर में करणी माता की पत्थर की मूर्ती स्थापित है यह मन्दिर उदयपुर शहर की बहुत शोभा बढ़ाता है। इस मन्दिर के आसपास या मन्दिर तक कोई वाहन नहीं पहुँच पाता है इस कारण मन्दिर के आसपास की जगह एकदम शुद्ध है कोई प्रदूषण नहीं है अर्थात प्रदूषण मुक्त है।
करणी माता मन्दिर उदयपुर शहर के केंद्र में स्थित है जो कि ज्यादा दूर नहीं है यह महाराणा प्रताप हवाई अड्डे महज २४ किलोमीटर की दूरी पर स्थित है जबकि उदयपुर सिटी रेलवे स्टेशन और उदयपुर सिटी बस डिपो से महज ४ किलोमीटर दूर स्थित है इनके अलावा भक्तजन स्थानीय तांगों ,ऑटो रिक्सो से भी पहुँच सकते हैं ये तांगे और ऑटो रिक्सो सिर्फ दूध तलाई झील तक ही जा पाते हैं इसके दूध तलाई झील से रस्सी के मार्ग (Ropway) से भी जा सकते हैं
अटल बिहारी वाजपेयी रीजनल पार्क, इन्दौर
अटल बिहारी वाजपेयी क्षेत्रीय उद्यान की स्थापना वर्ष 2003 में इंदौर विकास प्राधिकरण द्वारा की गई। पूर्व प्रधानमंत्री श्री अटल बिहारी वाजपेयी के नाम से स्थापित यह उद्यान 42 एकड़ के ताल एवं 38 एकड़ के भूमि भाग से मिलकर बना है। इस प्रकार यह उद्यान कुल 80 एकड़ क्षेत्र में फैला हुआ है। पूर्व में स्थित ताल के पास की खाली भूमि को उद्यान का रूप दिया जाकर इस उद्यान का विकास किया गया है। इसमे ताल के अलावा आसपास शांत तथा हरियाली से पूर्ण स्थल होने के कारण यह उद्यान जैवविविधता संरक्षण की दृष्टि से अत्यंत ही अनुकूल क्षेत्र बन पड़ा है।
परिवार
उद्यान को कई भागों में विभाजित कर विभिन्न पादपों का रोपण किया गया है। इस प्रकार यह उद्यान विभिन्न रुचि वाले आगुंतको हेतु पर्याप्त आकर्षण बनाये रखने में सक्षम है।
उद्यान के इस क्षेत्र में विभिन्न पेड़ तथा झड़ियों का सघन रोपण किया गया है ताकि अधिकतम प्राणियों को प्राकृतिक रहवास उपलब्ध हो सके। यहाँ रोपित प्रजातियों में "स्पेथोडिया, केलियन्ड्रा, टबूबुईया" आदि प्रमुख है।
इस भाग में बने फाउंटेन के दोनों ओर विद्या ("थुजा ओरिन्टेलिस") के पौधे लगाये गए हैं। इसके अतिरिक्त कचनार ("बाउहिनिया परप्यूरिया"), झारूल (लेगार्स्ट्रोमिया स्पेसिओसा) आदि पेड़ भी लगाये गये हैं।
यह उद्यान का एक रोचक स्थल है जिसमे "फायकस इलास्टिका" की झाड़ियों से चौकोर के आकार में रास्तों को बनाते हुये बनाया गया है। इस प्रकार अंदर जाने ओर बाहर आने हेतु रास्ते भूलने का भ्रम बना रहता है। विशेषकर बच्चों के लिए यह आकर्षण का केंद्र है।
इस क्षेत्र में विभिन्न प्रकार की कलाकृतियों को लगाया गया है।
उद्यान के इस हिस्से में राजस्थानी कला को बखूबी दर्शाया गया है। यहाँ दीवार चित्रण के परंपरागत शैली के चित्रों सहित अलंकृत होटल जैसी बैठक व्यवस्था भी देखने को मिलती है।
इस फाउंटेन के सामने दर्शक दीर्धा बनाई गई है अर्ध चंद्राकार आकार की यह बैठक व्यवस्था दर्शकों को सुलभ म्यूजिकल फाउंटेन का आनंद उठाने में मददगार है।
बोटिंग स्टेशन पर विभिन्न आकार तथा क्षमता की बोट उपलब्ध है। इनसे जल क्रीड़ा का सपरिवार आनंद लिया जा सकता है।
रूसी नौसेना
रूस की नौसेना (रूसी: Военно-морской флот [ВМФ], रोमन में : Voyenno-morskoi flot [VMF], शाब्दिक अर्थ  'समुद्री सैन्य बेड़ा' ) रूस की सेना का नौसैनिक अंग है। इसका अस्तिव विभिन्न रूपों में सन १६९६ से रहा है। दिसम्बर १९९१ के पहले यह सोवियत नौसेना थी।